Desra Percaya

Desra Percaya (lahèr 20 April 1961) panèka diplomat Indonèsia sè ajabat mènangka Duta Rajâ Lowar Biyasa Kalabân Kakobâsa'an Ghenna' (LBBP) RI ghâbây Britania Raya arangkep Irlandia bân Organisasi Maritim Internasional, sè kennengngânna è London. Salèrana èlanti' Mètorot Sorat Kapotosan (Keppres) Nomer 106/P taon 2020 tentang Pangangka'an Duta Rajâ Lowar Biyasa Kalabân Kakobâsa'an Ghenna' RI tangghâl 19 Oktober 2020. Palantighânna è Maligi Naghârâ, Jakarta tangghâl 26 Oktober 2020, abhârengan sareng palantighânna 11 duta rajâ LBBP laènna sareng Prèsidèn Joko Widodo.BeritaSatu.com. "Desra Percaya Dilantik Jadi Duta Besar Inggris". beritasatu.com. Èaksès tangghâl 21-01-2026

Sabelluna, è taon 2014 - 2019, Desra ajabat mènangka Dirèktur Jenderal Asia Pasifik bân Afrika otabâ Dirjen Aspasaf Kamenterian Lowar Naghârâ Rèpublik Indonèsia."Profil - Desra Percaya". merdeka.com (dâlem bhâsa Inggris). Èaksès tangghâl 21-01-2026 È taon 2012 - 2015, salèrana jhughân dhâddhi Duta Rajâ Rèpublik Indonèsia (RI) ghâbây Perserikatan Bhângsa-Bhângsa (PBB) arangkep Duta Rajâ RI ghâbây Bahama, Jamaika, Guatemala bân Nikaragua.

 Pendidikan 
Desra mamarè pendidikan SMA è SMAN 1 Sidoarjo. Tor salèrana nerrossaghi pendidikan sarjana è program studi Sosiologi, Fakultas Èlmo Sosial bân Èlmo Politik, Univèrsitas Airlangga è taon 1981 bân lulus è taon 1985."Desra Percaya – Alumnipedia UNAIR". Alumnipedia Universitas Airlangga. Universitas Airlangga. Èaksès tangghâl 21-01-2026 Bâkto kuliyah, salèrana aktif noro' kagiyadhân intra kampus, akadhi BEM bân UKM olahraga. Ta' ghun ghânèka, salèrana jhughân aktif noro' kagiyadhân è Lowar kampus. Salèrana toman dhâddhi pangurus Himpunan Mahasiswa Islam (HMI) Komisariat FISIP UNAIR. Saellana lulus sarjana è taon 1986, salèrana suksès lolos dhâddhi sala sèttong bakat ijon ḍâri Kamenterian Lowar Naghârâ."Alumnipedia - Desra Percaya". alumnipedia.unair.ac.id (dâlem bhâsa Inggris). Èaksès tangghâl 21-01-2026

È taon 1989, salèrana ollè biasiswa ḍâri Pamarènta Swiss ghâbây noro' pendidikan khusus tentang Nègosiasi Multilateral 9 bulân abiddhâ è Jenewa, Swiss. Dâri program kasebbhut, salèrana ngaollè gellar diploma ḍâri Institute of International Studies è Jenewa. Saellana ghânèka, salèrana ollè gellar magister è bidang Hubungan Internasional bân doktor è bidang Èlmo Politik dâri Univèrsitas Durham, Britania Raya lèbât biasiswa Chevening.http://fisip.unair.ac.id/en/fisip-people/read/1195/desra-percaya-alumnus-of-fisip-unair-who-is-indonesia-s-trusted-person-for-the-united-nations. Èaksès tangghâl 21-01-2026 è taon 2014. Desra ollè gellar doktor Honoris Causa ḍâri Univèrsitas Birmingham mènangka pangakowan ka kontribusina è bidang diplomasi."Indonesia's Ambassador to the UN receives Honorary Doctorate". birmingham.ac.uk. Èaksès tangghâl 21-01-2026 Tor è taon 2024, salèrana abâli narèma gellar doktor Honoris Causa sè paḍâ ḍâri Univèrsitas Durham.https://www.durham.ac.uk/news-events/latest-news/2023/12/durham-to-honour-leading-figures-from-diplomacy-music-and-local-government/ Èaksès tangghâl 21-01-2026

 Sombher-sombher